Document ID: 31981L1057

31981L1057
L 385/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 14 декември 1981 година
за допълнение на Директиви 75/362/ЕИО, 77/452/ЕИО, 78/686/ЕИО и 78/1026/ЕИО относно взаимното признаване на дипломи, удостоверения и други официални документи съответно за лекари, медицински сестри с общ профил, стоматолози и ветеринарни лекари по отношение на придобитите права
(81/1057/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално членове 49, 57 и 66 от него,
като взе предвид предложението на Комисията (1),
като взе предвид становището на Асамблеята (2),
като взе предвид становището на Икономическия и социален комитет (3),
като има предвид, че в Директиви 75/362/ЕИО (4), 77/452/ЕИО (5), 78/686/ЕИО (6) и 78/1026/ЕИО (7) относно взаимното признаване на дипломи, удостоверения и други официални документи за лекари, медицински сестри с общ профил, стоматолози и ветеринарни лекари, в това число мерки за улесняване на ефективното упражняване на правото на установяване и свободата за предоставяне на услуги, свързаните с придобитите права разпоредби се отнасят за дипломи, удостоверения и други официални документи за лекари, медицински сестри с общ профил, стоматолози и ветеринарни лекари, които са издадени от държавите-членки преди прилагането на посочените директиви;
като има предвид, че поради това в тези разпоредби не са изрично включени дипломите, удостоверенията и други официални документи, които удостоверяват обучение, което не отговаря на минималните изисквания за обучение, предвидени съответно в Директиви 75/363/ЕИО (8), 77/453/ЕИО (9), 78/687/ЕИО (10) и 78/1027/ЕИО (11), когато това обучение е завършено след датите на прилагане на посочените директиви, но е започнало преди тяхното прилагане;
като има предвид, че е препоръчително да се поправи този пропуск,
ПРИЕ НАСТОЯЩАТА ДИРЕКТИВА:
Член 1
Член 9, параграфи 1 и 2 от Директива 75/362/ЕИО, член 4 от Директива 77/452/ЕИО, член 7, параграфи 1 и 2 от Директива 78/686/ЕИО и член 4 от Директива 78/1026/ЕИО важат и за дипломите, удостоверенията и други официални документи, които удостоверяват обучение, което не отговаря на минималните изисквания за обучение, предвидени съответно в членове 1, 2, 3, 4 и 5 от Директива 75/363/ЕИО, член 1 от Директива 77/453/ЕИО, членове 1, 2 и 3 от Директива 78/687/ЕИО и член 1 от Директива 78/1027/ЕИО, и което е било завършено след датите на прилагане на посочените директиви, но е започнало преди тези дати.
Член 2
Държавите-членки предприемат необходимите мерки, за да се съобразят с настоящата директива най-късно до 30 юни 1982 г. Те незабавно информират за това Комисията.
Член 3
Адресати на настоящата директива са държавите-членки.
Съставено в Брюксел на 14 декември 1981 година.

Labels: 12
0
9